ddrg/super_eurlex huggingface dataset:
(3)

Sopimuksen 22 artiklan 4 kohdassa säädetään, että jos päätöstä ei voida tehdä siten, että sopimuksen muutosten ja unionin lainsäädännön muutosten samanaikainen soveltaminen on mahdollista, sopimuspuolten hyväksyttäväksi esitetyssä päätösluonnoksessa määrättyjä muutoksia sovelletaan mahdollisuuksien mukaan 15 päivästä maaliskuuta 2021 väliaikaisesti sopimuspuolten sisäisiä menettelyjä noudattaen. Kyseinen päivämäärä on sama kuin käyttöönottopäivä tuontivalvontajärjestelmä 2:n ensimmäisellä julkaisulla, johon Sveitsi on suostunut osallistumaan.
(3)

Pöytäkirjan 9 h artiklan 3 kohdan mukaisesti on tarpeen muuttaa pöytäkirjassa olevia II a lukua ja liitteitä I ja II, jotta voidaan ottaa huomioon unionin lainsäädännön kehitys kyseisen luvun ja kyseisten liitteiden soveltamisalaan kuuluvissa asioissa. Jos päätöstä ei lisäksi voida tehdä tavalla, joka sallii pöytäkirjan muutosten ja unionin lainsäädännön muutosten samanaikaisen täytäntöönpanon, sopimuspuolten hyväksyttäväksi toimitetussa päätösluonnoksessa esitettyjä muutoksia on määrä soveltaa mahdollisuuksien mukaan väliaikaisesti 15 päivästä maaliskuuta 2021 sopimuspuolten sisäisiä menettelyjä asianmukaisesti noudattaen. Kyseinen päivämäärä on sama kuin tuontivalvontajärjestelmän 2 ensimmäisen julkaisun käyttöönottopäivä, ja Norja on sopinut osallistumisesta kyseiseen järjestelmään.
(3)

Yhdistyneiden kansakuntien Euroopan talouskomissio (UN/ECE) on perustanut AETR-sopimuksen puitteissa AETR-sopimusta käsittelevän asiantuntijaryhmän. Kyseinen ryhmä on elin, jolla on valtuudet laatia ja toimittaa ehdotuksia AETR-sopimuksen muuttamiseksi UN/ECEn tieliikenteen työryhmälle.
(5)

Kun otetaan huomioon, että propikonatsoli luokitellaan Euroopan parlamentin ja neuvoston asetuksen (EY) N:o 1272/2008 (3) mukaisesti lisääntymiselle vaarallisten aineiden kategoriaan 1B ja että se näin ollen täyttää asetuksen (EU) N:o 528/2012 5 artiklan 1 kohdan c alakohdassa vahvistetun hyväksymättä jättämisen perusteen, on tarpeen tarkastella asiaa edelleen, jotta voidaan päättää, täyttyykö ainakin yksi asetuksen (EU) N:o 528/2012 5 artiklan 2 kohdan ensimmäisen alakohdan edellytys ja voidaanko propikonatsolin hyväksyntä näin olla uusia.
(3)

Koodeksin 60 artiklan 2 kohdassa säädetään, että tavaran, jonka tuottaminen on tapahtunut useammassa kuin yhdessä maassa tai alueella, on katsottava olevan peräisin siitä maasta tai siltä alueelta, jossa sille on suoritettu tähän tarkoitukseen varustetussa yrityksessä viimeinen merkittävä ja taloudellisesti perusteltu jalostus tai käsittely, joka on johtanut uuden tuotteen valmistukseen tai edustaa merkittävää valmistusastetta.
KOMISSION TÄYTÄNTÖÖNPANOPÄÄTÖS (EU) 2021/553,

annettu 29 päivänä maaliskuuta 2021,

poikkeuksien myöntämisestä Kreikalle, Espanjalle ja Maltalle siltä osin kuin on kyse tilastojen toimittamisesta energiatilastoista annetun Euroopan parlamentin ja neuvoston asetuksen (EY) N:o 1099/2008 nojalla

(tiedoksiannettu numerolla C(2021) 1937)

(Ainoastaan englannin-, espanjan-, kreikan- ja maltankieliset tekstit ovat todistusvoimaiset)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon energiatilastoista 22 päivänä lokakuuta 2008 annetun Euroopan parlamentin ja neuvoston asetuksen (EY) N:o 1099/2008 (1) ja erityisesti sen 5 artiklan 4 kohdan,

sekä katsoo seuraavaa:

(1) Komission asetuksessa (EU) 2019/2146 (2) edellytetään, että jäsenvaltiot toimittavat aiempaa tarkemmin eritellyt vuotuiset tilastot energian loppukulutuksesta teollisuudessa.

(2) Kreikka, Espanja ja Malta ovat pyytäneet poikkeuksia tästä vaatimuksesta tiettyjen erittelyjen ja viitevuosien osalta, koska ne joutuvat muuttamaan tiedonkeruumenetelmiään, kehittämään uusia tutkimuksia ja menetelmiä tai etsimään uusia hallinnollisia lähteitä. Niiden komissiolle toimittamien tietojen perusteella näyttää siltä, että pyynnöt ovat perusteltuja, koska tällaisten tilastojen kerääminen aiheuttaisi kohtuuttoman rasitteen vastaajille kyseisissä jäsenvaltioissa.

(3) Kreikalle, Espanjalle ja Maltalle olisi myönnettävä niiden pyytämät poikkeukset.

(4) Tässä päätöksessä säädetyt toimenpiteet ovat Euroopan parlamentin ja neuvoston asetuksen (EY) N:o 223/2009 (3) 7 artiklalla perustetun Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Myönnetään liitteessä esitetyt poikkeukset siinä luetelluille jäsenvaltioille.

2 artikla Tämä päätös on osoitettu Helleenien tasavallalle, Espanjan kuningaskunnalle ja Maltan tasavallalle.

Tehty Brysselissä 29 päivänä maaliskuuta 2021. Komission puolesta Paolo GENTILONI Komission jäsen

(1) EUVL L 304, 14.11.2008, s. 1.

(2) Komission asetus (EU) 2019/2146, annettu 26 päivänä marraskuuta 2019, energiatilastoista annetun Euroopan parlamentin ja neuvoston asetuksen (EY) N:o 1099/2008 muuttamisesta vuotuisia, kuukausittaisia ja lyhyen aikavälin kuukausittaisia energiatilastoja koskevien päivitysten täytäntöönpanon osalta (EUVL L 325, 16.12.2019, s. 43).

(3) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).
(6)

Kiinan toimivaltainen viranomainen on jättänyt hakemuksen laboratorion ”Technical Centre for animal, plant and food inspection and quarantine of Shanghai customs” hyväksymisestä. ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 5 päivänä tammikuuta 2021.
(59)

Direktiivin 95/16/EY 3 artiklan mukaan turvakomponentin on täytettävä olennaiset vaatimukset tai niiden on mahdollistettava hissien, joihin ne on asennettu, toiminta niin, että olennaiset vaatimukset täyttyvät. Tämä tarkoittaa sitä, että jarrujärjestelmä on käynyt läpi direktiivin 95/16/EY 8 artiklan 1 kohdan ii alakohdassa tarkoitetun riippumattoman vaatimustenmukaisuuden arviointimenettelyn ja se on varustettu CE-merkinnällä koko hissin vaatimustenmukaisuuden arvioinnin lisäksi. Turvakomponentin vika ei ole riskitilanne, koska se on erittäin epätodennäköistä, kuten ISO-standardissa 14798 todetaan (ks. johdanto-osan 33 kappale). Koska jarruvika on ainoa skenaario, jossa suojatila korin katon ja kuilun katon välillä on pienempi kuin standardissa EN 81-1 vaadittu pystyetäisyys, ja koska jarrujärjestelmän toimimattomuus on lähes mahdoton, hissi on turvallisempi kuin standardin EN 81-1 mukainen hissi, jota ei tarvitse varustaa redundantilla jarrulla, joka on turvakomponentti.
g)

rahastolle on toimitettava hyvissä ajoin tilitys aiheutuneista menoista, jotka on rahoitettu rahastosta kyseessä olevan viiteajanjakson aikana; tähän tilitykseen on liitettävä johdon vahvistuslausuma, jossa vahvistetaan varojen hallinnoinnista vastaavien tahojen katsovan, että tiedot on esitetty asianmukaisesti ja ne ovat täydelliset ja paikkansapitävät, että menoihin osoitetut varat on käytetty aiottuun tarkoitukseen ja että käytössä olevat valvontajärjestelmät antavat tästä riittävät takeet; tilitykseen on lisäksi liitettävä kansainvälisesti hyväksyttyjen tilintarkastusstandardien mukaisesti laadittu riippumattoman tarkastuselimen lausunto;
(4)

Direktiivin 2006/112/EY 168 artiklan mukaan verovelvollisella on oikeus vähentää verollisia liiketoimia varten tehdyistä hankinnoista kannettu arvonlisävero. Kyseisen direktiivin 16 artiklan mukaan yrityksen liikeomaisuuteen kuuluvan tavaran ottaminen verovelvollisen omaan tai tämän henkilöstön yksityiseen käyttöön on kuitenkin rinnastettava vastikkeelliseen tavaroiden luovutukseen, jos tavara tai sen ainesosat ovat oikeuttaneet arvonlisäveron täyteen tai osittaiseen vähennykseen. Tämä järjestelmä antaa mahdollisuuden periä takaisin verovelvollisen alun perin vähentämä arvonlisävero, kun on kyse yksityiskäyttöön otetuista tavaroista.
(4)

Asetuksen (EU) N:o 1163/2014 (EKP/2014/41) 5 artiklan 3 kohdan mukaisesti vuosikustannuksia määritettäessä on otettava huomioon edellisiin valvontamaksukausiin liittyvät valvontamaksut, jotka eivät ole olleet perittävissä, mainitun asetuksen 14 artiklan nojalla saadut korot sekä tietyt muut 7 artiklan 3 kohdan mukaisesti mahdollisesti maksetut tai palautetut määrät. Asetuksen (EU) N:o 1163/2014 (EKP/2014/41) 17 a artiklassa säädettyjen valvontamaksukautta 2020 koskevien siirtymäjärjestelyjen mukaisesti valvontamaksukauden 2020 vuosikustannuksia määritettäessä otetaan huomioon valvontamaksukauden 2019 mahdollinen ali- tai ylijäämä, joka saadaan vähentämällä kyseisenä valvontamaksukautena perityistä arvioiduista vuosikustannuksista kyseisen valvontamaksukauden todelliset vuosikustannukset.
(6)

On aiheellista määrittää unionin puolesta kirjallisessa menettelyssä otettava ilma-aluksia koskevan alakohtaisen sopimuksen osapuolten kanta, joka koskee ehdotettua yhteistä kantaa, koska ehdotettu yhteinen kanta on hyväksymisensä jälkeen unionia sitova ja voi vaikuttaa ratkaisevasti unionin oikeuden sisältöön, erityisesti asetuksen (EU) N:o 1233/2011 osalta,
LIITE

Liite 1, MALLI 1, kansisivu 2: TIR-carnet’n malli, ”règles relatives à l’utilisation du carnet TIR”, kohta 5

Korvataan ilmaisu ”quatre” ilmaisulla ”huit”

Liite 1, MALLI 1, kansisivu 3: TIR-carnet’n malli 1, ”rules regarding the use of the TIR Carnet”, kohta 5

Korvataan ilmaisu ”four” ilmaisulla ”eight”

Liite 1, MALLI 1, sivu 5 (valkoinen), TIR-carnet’n malli, lehti nro 1

Korvataan lehti nro 1 seuraavasti: (1)

Liite 1, MALLI 1, sivu 6 (vihreä), TIR-carnet’n malli 1, lehti nro 2

Korvataan lehti nro 2 seuraavasti: (2)

Liite 1, MALLI 2, kansisivu 2: TIR-carnet’n malli, ”règles relatives à l’utilisation du carnet TIR”, kohta 5

Korvataan ilmaisu ”quatre” ilmaisulla ”huit”

Liite 1, MALLI 2, kansisivu 3: TIR-carnet’n malli 1, ”rules regarding the use of the TIR Carnet”, kohta 5

Korvataan ilmaisu ”four” ilmaisulla ”eight”

Liite 1, MALLI 2, sivu 12 (valkoinen), TIR-carnet’n malli, lehti nro 1

Korvataan lehti nro 1 seuraavasti: (3)

Liite 1, MALLI 2, sivu 13 (vihreä), TIR-carnet’n malli, lehti nro 2

Korvataan lehti nro 2 seuraavasti: (4)

(1) Ks. tämän liitteen sivu 2.

(2) Ks. tämän liitteen sivu 3.

(3) Ks. tämän liitteen sivu 4.

(4) Ks. tämän liitteen sivu 5.
(5)

Tekninen työryhmä, joka koostuu sekä tuottaja- että viejämaita edustavista kaakaojärjestön jäsenistä, on tehnyt merkittävästi työtä esittääkseen konkreettisia ehdotuksia sopimuksen muuttamiseksi. Kaakaojärjestön jäseniä pyydettiin tekemään ehdotuksia tämän teknisen analyysin käynnistämiseksi, ja näin unioni myös teki. Kaakaoneuvoston on aloitettava neuvottelut sopimuksen osittaisesta tarkistamisesta Yhdistyneiden kansakuntien kauppa- ja kehityskonferenssin (UNCTAD) ohjauksessa hyvissä ajoin ennen sopimuksen voimassaolon päättymistä, joka tapahtuu 30 päivänä syyskuuta 2022. Kaikista sopimuksen uudelleentarkastelun kohteena olevista aloista on käytävä viralliset neuvottelut. Tällaiset neuvottelut on saatettava päätökseen viimeistään 30 päivänä syyskuuta 2022.
(2)

Aloitteen tavoitteet ovat seuraavat: ”Eurooppalaisina opiskelijoina ja tulevina virkamiehinä katsomme, että vaihdot eivät saisi päättyä opintojen päätyttyä. Sen vuoksi ehdotamme, että perustetaan Euroopan unionin jäsenvaltioiden virkamiesten välinen vaihto-ohjelma. Tämän ”virkamiesten Erasmus-ohjelman” tavoitteena olisi tarjota EU:n jäsenvaltioiden virkamiehille ammattikokemusta vastaavista tehtävistä toisessa jäsenvaltiossa 2–12 kuukauden ajan. Vaihdon aikana virkamiehet voisivat edelleen saada kotimaansa palkkaa, ja he voisivat saada EU:lta korvausta, jos tämä palkka on pienempi kuin isäntämaan vastaavasta toimesta maksama palkka. Virkamiesten vaihto-ohjelmalla vahvistettaisiin työntekijöiden vapaata liikkuvuutta EU:ssa, edistettäisiin parhaiden käytäntöjen vaihtoa kansallisten hallintojen välillä ja parannettaisiin jäsenvaltioiden välisiä yhteyksiä. Lisäksi virkamiesten vaihto-ohjelmalla autettaisiin virkamiehiä vastaamaan lukuisiin haasteisiin, joita he kohtaavat työsuhteissaan eurooppalaisten kollegoidensa kanssa. Virkamiesten vaihto-ohjelman avulla Euroopan maiden virkamiehet voisivat kansalaisina ja virkamiehinä luoda yhteishenkeä EU:n kansalaisten hyväksi.”
(4)

On aiheellista määrittää kanta, joka otetaan unionin puolesta päätökseen, joka järjestelyn osallistujien on määrä hyväksyä kirjallisessa menettelyssä, sillä suunniteltu päätös voi vaikuttaa ratkaisevasti unionin oikeuden sisältöön asetuksen (EU) N:o 1233/2011 2 artiklan nojalla,
(2)

Aloitteen tavoitteet ovat seuraavat: ”Euroopassa on monia kaupallisia rakennuksia, joiden kattotilat ovat tyhjillään. Useimmissa tapauksissa näitä kattoja ei käytetä mihinkään tiettyyn tarkoitukseen. Lisäksi katot ovat täynnä muovia ja kiveä, joita on käytetty kattojen valmistusaineina. Nämä alueet eivät siten itsessään edistä ympäristöhyötyjä vaan pikemminkin lisäävät ympäristöhaittaa. Ympäristöhyötyihin keskittymisemme johtuu tämänhetkisestä ympäristökriisistä. Meidän on ajateltava asioita uudesta näkökulmasta ja löydettävä tapoja, joilla lisätään tietoisuutta ympäristöongelmista ja siitä, kuinka yhteiskuntamme, taloutemme ja tarve suojella planeettaamme saadaan terveelliseen tasapainoon. Suunnitelman ytimenä on sen vuoksi hyödyntää katoilla olevaa käyttämätöntä tilaa. Ajatuksena on perustaa kaupallisten rakennusten katoille kattopuutarhoja. Näin käyttämättömät katot voitaisiin muuttaa tavaksi parantaa ja tukea kriisissä olevaa ympäristöä.”
(23)

Vaikka näiden osapuolten laajennetusta tullista vapauttaminen tai suspendoiminen asetuksen (EY) N:o 88/97 7 artiklan 1 kohdan mukaisesti säilyy ennallaan, näitä osapuolia koskevat tiedot olisi saatettava ajan tasalle. Taulukko 3 Taric-lisäkoodi Aiemmat tiedot Muutetut tiedot A630 Vizija Sport d.o.o. Tržaška cesta 77, SI-1370 Logatec, Slovenia Tämän vapautetun osapuolen nimi on muutettu seuraavasti: CULT d.o.o. 8983 Mandelli SpA Via Tommaso Grossi 5, IT-20841 Carate Brianza (MB), Italia Tämän vapautetun osapuolen oikeudellinen muoto on muutettu seuraavasti: Mandelli s.r.l. C560 Giant Gyártó Hungary Kft. Bajcsy-Zsilinszky út 78, HU-1055 Budapest, Unkari Tämän suspendoidun osapuolen osoite on muutettu seuraavasti: Jedlik Ányos utca 1, HU-3200 Gyöngyös, Unkari A813 Leader-96 Ltd. 19 Sedianka str., BG-4003 Plovdiv, Bulgaria Tämän suspendoidun osapuolen osoite on muutettu seuraavasti: 3 Vazrazhdane str., BG-4140 Rogosh, Bulgaria A565 Arkus & Romet Group Sp. Z o.o. Podgrodzie 32 C PL-39-200 Dębica, Puola Tämän vapautetun osapuolen nimi on muutettu seuraavasti: Romet Sp. Z o.o.
(6)

Kun unionin tullikoodeksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, Yhdistynyt kuningaskunta liittyy yleissopimukseen erillisenä sopimuspuolena (5), ja sovelletaan Irlantia/Pohjois-Irlantia koskevaa pöytäkirjaa, joka on erottamaton osa Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyä sopimusta (6). Yleissopimus sisältää viittauksia Euroopan unionin jäsenvaltioihin, yhteistä passitusta soveltaviin maihin ja niiden maakoodeihin. Sen vuoksi on tarpeen muuttaa yleissopimuksen liitettä III, jotta selvennetään, että Yhdistynyt kuningaskunta on yhteistä passitusta soveltava maa ja että unionin tullikoodeksia sovelletaan Pohjois-Irlantiin, erityisesti vakuuksia koskevien määräysten osalta.
(4)

Klooripyrifossia ei ole hyväksytty tehoaineeksi Euroopan parlamentin ja neuvoston asetuksen (EY) N:o 1107/2009 (2) nojalla eikä sitä sen vuoksi voida unionissa saattaa markkinoille eikä käyttää kasvinsuojeluaineissa. Klooripyrifossia ei ole hyväksytty tehoaineeksi myöskään Euroopan parlamentin ja neuvoston asetuksen (EU) N:o 528/2012 (3) nojalla eikä sitä sen vuoksi voida unionissa saattaa markkinoille eikä käyttää biosidivalmisteissa. Klooripyrifossia ei myöskään ole rekisteröity mihinkään muuhun käyttöön Euroopan parlamentin ja neuvoston asetuksen (EY) N:o 1907/2006 (4) mukaisesti eikä sitä näin ollen saa valmistaa eikä saattaa markkinoille unionissa määrinä, jotka ovat yksi tonni tai enemmän valmistajaa tai maahantuojaa kohti vuodessa.
(4)

Yhdeksän alueiden komitean varajäsenen paikkaa on vapautunut Ştefan ILIEn (Mayor of Luncavița Commune, Tulcea County), Emil Radu MOLDOVANin (President of Bistrița-Năsăud County Council), joka on eronnut, Petre Emanoil NEAGUn (President of Buzău County Council), joka on eronnut, Cosmin NECULAn (Mayor of Bacău Municipality, Bacău County), Emilian OPREAn (Mayor of Chitila City, Ilfov County), joka on eronnut, Marian PETRACHEn (President of Ilfov County Council), Horia TEODORESCUn (President of Tulcea County Council), joka on eronnut, Mădălin – Ady TEODOSESCUn (Mayor of Balș City, Olt County) ja Bogdan Andrei TOADERin (President of Prahova County Council) toimikausien päätyttyä.
PÄÄTÖSN:o H11,

annettu 9 päivänä joulukuuta 2020,

asetuksen (EY) N:o 987/2009 67 ja 70 artiklassa ja päätöksessä N:o S9 mainittujen määräaikojen jatkamisesta covid-19-pandemian vuoksi

(ETA:n kannalta ja EY:n ja Sveitsin sopimuksen kannalta merkityksellinen teksti)

(2021/C 170/04)

SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, JOKA

ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,

ottaa huomioon asetuksen (EY) N:o 883/2004 35 artiklan ja 65 artiklan 8 kohdan sekä asetuksen (EY) N:o 987/2009 67 ja 70 artiklan,

ottaa huomioon unionin tuomioistuimen oikeuskäytännön, jonka mukaan ylivoimaiseen esteeseen voidaan vedota, jos oikeudellisten velvoitteiden noudattamatta jättäminen johtuu epätavallisista ja ennalta-arvaamattomista olosuhteista, joihin vetoaja ei ole voinut vaikuttaa ja joiden seurauksia ei kaikkea huolellisuutta noudattaen olisi voitu välttää (ks. asiassa C-391/93, Perrotta, 13 päivänä heinäkuuta 1995 annettu tuomio, EU:C:1995:240),

sekä katsoo seuraavaa:

1) Covid-19:n puhkeamisen seuraukset ovat vaikuttaneet jäsenvaltioihin ainutlaatuisella tavalla. Syntynyt kriisi vaikeuttaa tavanomaisten työmenettelyjen noudattamista jäsenvaltioiden asianomaisissa laitoksissa merkittävästi ja aiheuttaa poikkeuksellisen tilanteen, jossa korvausmenettelyjä ei pystytä toteuttamaan tavalliseen tapaan.

2) Tilanteen ainutlaatuisuus on otettava huomioon sovellettaessa asetuksen (EY) N:o 987/2009 67 ja 70 artiklassa vahvistettuja korvaamista koskevia sääntöjä.

3) Koska covid-19-pandemia on vaikuttanut jäsenvaltioihin ja niiden toimivaltaisiin laitoksiin tähän mennessä eri tavoin ja koska pandemian tulevaa kehittymistä ei vielä voida ennakoida, tilannetta on seurattava jatkuvasti. Tätä päätöstä olisi tarvittaessa muutettava vastaavasti, ja jäsenvaltioiden kesken voidaan tarpeen mukaan tehdä lisäsopimuksia,

ON PÄÄTTÄNYT SEURAAVAA:

1. Jatketaan kuudella kuukaudella kaikkia asetuksen (EY) N:o 987/2009 67 ja 70 artiklassa ja päätöksessä N:o S9 tarkoitettuja saatavien esittämisen ja maksamisen määräaikoja, jotka päättyvät 1 päivänä helmikuuta 2020 alkavana ja 30 päivänä kesäkuuta 2021 päättyvänä ajanjaksona.

2. Tämä päätös korvaa 17 päivänä kesäkuuta 2020 annetun päätöksen N:o H9 ( 3 )

3. Tämä päätös julkaistaan Euroopan unionin virallisessa lehdessä . Sitä sovelletaan 10 päivästä joulukuuta 2020.

Hallintotoimikunnan puheenjohtaja Moira KETTNER

(1) EUVL L 166, 30.4.2004, s. 1.

(2) EUVL L 284, 30.10.2009, s. 1.

(3) EUVL C 259, 7.8.2020, s. 9.
(4)

Covid-19-pandemian puhkeamisen myötä käsihuuhteiden kysyntä Yhdistyneessä kuningaskunnassa on ollut erittäin suurta, mikä on johtanut ennennäkemättömiin puutteisiin tarjonnassa. Ennen toimea Yhdistyneessä kuningaskunnassa oli hyvin vähän asetuksen (EU) N:o 528/2012 nojalla hyväksyttyjä käsihuuhteita. Covid-19 on vakava uhka kansanterveydelle Yhdistyneessä kuningaskunnassa, ja viruksen leviämisen hillitsemiseksi on ratkaisevan tärkeää saada käyttöön lisää käsihuuhteita.
(4)

Portugalin hallitus on ehdottanut Pedro CHAVES DE FARIA E CASTROa, joka on alueellisen julkisyhteisön edustaja, joka on poliittisesti vastuussa vaaleilla valitulle elimelle (Subsecretário Regional da Presidência do Governo Regional dos Açores), alueiden komitean varajäseneksi jäljellä olevaksi toimikaudeksi eli 25 päivään tammikuuta 2025,
NEUVOSTON PÄÄTÖS

annettu 23 päivänä huhtikuuta 2021,

neuvoston kannan vahvistamisesta esitykseen Euroopan unionin lisätalousarvioksi nro 2 varainhoitovuodeksi 2021

(2021/C 161 I/02)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 44 artiklan,

sekä katsoo seuraavaa:

— unionin talousarvio varainhoitovuodeksi 2021 hyväksyttiin lopullisesti 17 päivänä maaliskuuta 2021 (2),

— komissio toimitti 24 päivänä maaliskuuta 2021 ehdotuksen, joka sisälsi lisätalousarvioesityksen nro 2 varainhoitovuoden 2021 yleiseen talousarvioon;

— ottaen huomioon ennennäkemätön kriisi ja tarve rahoittaa nopeita politiikkatoimia lyhyellä varoitusajalla on aiheellista hyväksyä poikkeuksellisesti komission ehdotus, jonka mukaan hätätilanteen tukivälineeseen luodaan 100 miljoonan euron liikkumavara pandemian kehittymisen myötä ilmenevien uusien tarpeiden mahdollisia talousarviovaikutuksia varten. Tällainen budjetointi ei saisi muodostaa ennakkotapausta, ja komission olisi käytettävä tähän varaukseen liittyviä määrärahoja ainoastaan covid-19-pandemian torjumiseen toimilla, jotka ovat tukikelpoisia asetuksen (EU) 2016/369 mukaisen hätätilanteen tuen käyttöönotosta sekä sen säännösten muuttamisesta covid-19:n puhkeamisen huomioon ottamiseksi 14 päivänä huhtikuuta 2020 annetun neuvoston asetuksen (EU) 2020/521 (3) nojalla;

— jotta hätätilanteen tukivälineestä ja Euroopan tautienehkäisy- ja -valvontakeskukselle (ECDC) myönnettävästä EU:n rahoitusosuudesta voidaan ottaa vuonna 2021 käyttöön riittävästi määrärahoja covid-19-pandemiaa varten, neuvoston on viipymättä vahvistettava kantansa lisätalousarvioesitykseen nro 2 varainhoitovuoden 2021 yleiseen talousarvioon. Näin ollen on neuvoston työjärjestyksen 3 artiklan 3 kohdan mukaisesti perusteltua lyhentää pöytäkirjassa N:o 1 olevan 4 artiklan mukaista kansallisille parlamenteille ilmoittamista koskevaa kahdeksan viikon määräaikaa,

ON PÄÄTTÄNYT SEURAAVAA:

Ainoa artikla Neuvoston kanta esitykseen Euroopan unionin lisätalousarvioksi nro 2 varainhoitovuodeksi 2021 vahvistettiin 23 päivänä huhtikuuta 2021. Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteessa http://www.consilium.europa.eu/.

Tehty Brysselissä 23 päivänä huhtikuuta 2021. Neuvoston puolesta Puheenjohtaja A. P. ZACARIAS

(1) EUVL L 193, 30.7.2018, s. 1.

(2) EUVL L 93, 17.3.2021, s. 1.

(3) EUVL L 117, 15.4.2020, s. 3.